**PÁLYÁZATI FELHÍVÁS**

**a regisztrált helyi egyesületek, alapítványok**

**közbiztonság megerősítését célzó tevékenységének**

**önkormányzati támogatásáról szóló pályázatról**

# 1. A pályázati eljárás célja

# Szada Nagyközség Önkormányzat Képviselő-testülete 2021-től kezdődően évente Civil Pályázati Alapot különít el az Önkormányzat költségvetésében. E Civil Alap funkciója és célja, hogy pályázati úton pénzügyi támogatást biztosítson a regisztrált helyi civil szervezetek, egyházak és magánszemélyek részére a helyi lakosok érdekében végzett tevékenységükhöz és közösségi rendezvényeikhez.

# Az Önkormányzat Képviselő-testülete ezzel is támogatja a kultúra, a közművelődés, az oktatás- és nevelés, a szociális, a karitatív területén végzett civil tevékenységet, a természet és épített környezet megóvását, az egyházi életet, valamint anyagilag is ösztönzi a kimagasló egyéni vagy csoportos teljesítmények elérését.

A 2023. évtől kezdődően – a feladatcsoport nagyságrendjére és elkülöníthetőségére figyelemmel – a Képviselő-testület a Civil Alap mellett önálló **Közbiztonsági Alapot** hozott létre, amely keretösszege 2024. évben: bruttó **4.000.000,-Ft**.

E *pályázati* keretösszeg elsődlegesen:

* a Szadáért Polgárőr Egyesület járőrszolgálati tevékenységéhez szükséges *üzemanyag-vásárlás* támogatására,
* közrend, közbiztonsági tevékenység támogatásául szolgáló technikai eszközök felújítását és/vagy beszerzését célzó pályázatok *pályázati önrészének* biztosítására,

A pályázat kiírója: Szada Nagyközség Önkormányzat Képviselő-testülete

A pályázatban részt vevők köre (a továbbiakban: pályázó):

- szadai székhelyű *regisztrált* (a Szada Nagyközség Önkormányzat Képviselő-testületének Szervezeti és Működési Szabályzatáról szóló 35/2021.(XII.10.) önkormányzati rendelet 8. sz. függelékében felsorolt) közbiztonsági tárgyú tevékenységet végző egyesületek és alapítványok.

**2. A pályázati támogatásban részesíthető, az 1./ pontban felsorolt elsődleges funkciók melletti további tevékenységi köröket az Önkormányzat – 99/2022.(VII.14.) KT-határozattal elfogadott – 2022/2024. évekre szóló Közbiztonsági Feladat-terve tartalmazza – köztük különösen:**

1. Szada játszótereinek és temetőjének fokozott ellenőrzése a rongálások megelőzése céljából,
2. a szadai gyermekek és idősek bűnmegelőzési és közbiztonsági felvilágosítása,
3. a „Szomszédok Egymásért Mozgalom” népszerűsítése.

A pályázatok elbírálásánál előnyt élveznek azok a pályázók, akik az Önkormányzat kiemelt rendezvényeinek és/vagy állami ünnepségeinek megvalósításában, avagy az Önkormányzat Gazdasági programja célkitűzéseinek elérésében részfeladat ellátására pályáznak!

A pályázatok elbírálásakor előnyt élveznek továbbá az adott tevékenység bekerülési költségeiből legalább 30%-os önrészt vállaló pályázók.

**3. Pályázati feltételek**

Pályázati előfinanszírozás:

Amennyiben a pályázat tárgya a pályázati határidő lejártát megelőzően nem valósult meg, a támogatás a tervezett megvalósításhoz kérhető. Ebben az esetben a támogatott a támogatás összegével utólag, a támogatási szerződésben foglaltak szerint köteles elszámolni.

Pályázati utófinanszírozás:

Amennyiben a pályázat tárgya a pályázati határidő lejártát megelőzően a tárgyévben megvalósult, a támogatás a számlával igazolt költségek utólagos megfizetéséhez kérhető. Ebben az esetben támogatás legfeljebb a Képviselő-testület által elfogadott számlák összegéig adható.

A benyújtott pályázatnak minden esetben tartalmaznia kell

* a kitöltött Pályázati adatlapot (lsd. a Felhívás Függelékeként!), vagy a pályázóra vonatkozóan a pályázati adatlapon szereplő valamennyi kért adatot,
* a pályázat tárgyának, céljának, megvalósítás~~i~~ tervének leírását – e forgatókönyvben tételesen megjelölve a programelemek költségszükségleteit és – *előfinanszírozás* iránti pályázat esetén - a kiadási tervek fedezetéül szolgáló becsült saját bevételeket is.,
* az előbbi forgatókönyvben részletezett költségvetés-tervezet alapján igényelt önkormányzati támogatás összegét
* *utófinanszírozás* esetén *költségkimutatást,* amely tartalmazza a pályázat tárgyának megvalósításával kapcsolatos számlával igazolt költségeket, továbbá a megvalósításhoz felhasznált saját bevételek forrásait és összegeit,
* a pályázat keltét és pályázó általi aláírását.

A pályázó egyidejűleg több tevékenységre/eseményre is kérhet támogatást. Ebben az esetben a pályázatokat külön-külön kell benyújtani (a pályázati kiírásban meghatározott határidőre).

A pályázók közös pályázatot is benyújthatnak, azonban ebben az esetben egyértelműen meg kell jelölni a végrehajtásért és elszámolásért felelős szervezetet.

**A benyújtott pályázathoz minden esetben csatolni kell:**

**valamennyi pályázó esetén, a pályázó által kitöltött és aláírt***:*

* nyilatkozatot arról, hogy a pályázó (vezetőség, kuratóriumi tagság, bizottsági tagság okán) közös érdekkörébe tartozó más személy vagy szervezet, a párhuzamos pályázati lehetőséget kínáló Civil Alapra és Sporttámogatási Keretre azonos céllal, azonos programra, rendezvénysorozatra, rendezvény körre nem pályázott,
* nyilatkozatot arról, hogy a pályázó az elmúlt kettő évben kapott-e (nem szociális jellegű) önkormányzati támogatást, ha igen milyen célra, mekkora összeget,
* nyilatkozatot arról, hogy az elmúlt öt évben részesült-e olyan Szada Nagyközség Önkormányzata által nyújtott olyan támogatásban, amellyel nem határidőben vagy nem megfelelően számolt el.

**az Önkormányzatnál eddigiekben nem regisztrált egyesület vagy alapítvány esetén:**

* 60 napnál nem régebbi bírósági nyilvántartási igazolást,
* hatályos létesítő okiratot,
* az eljáró képviselő aláírási címpéldányát vagy ügyvéd által ellenjegyzett aláírás-mintáját.

**A pályázathoz csatolt dokumentumokat eredeti vagy hiteles másolati formában kell benyújtani.** Hiteles másolatnak tekintendő a pályázó (pályázó erre jogosult képviselője) által „Az eredetivel mindenben megegyező” felirattal, keltezéssel és aláírással ellátott másolat, vagy a közjegyzői vagy ügyvédi ellenjegyzéssel készült másolat.

A pályázatok benyújtásának módja:

* postai úton vagy személyesen: Szadai Polgármesteri Hivatal Iktató Irodája, 2111 Szada, Dózsa György út 88. *vagy*
* elektronikusan a szada@szada.hu e-mail címre.

A pályázatok beérkezésének határideje: **2024. február 29. 10.00 óra.** Csak a határidőben beérkezett pályázatokat lehet elfogadni, a határidő után érkezett pályázatokat érvénytelennek kell tekinteni.

Érvénytelennek kell tekinteni azt a pályázatot is, amelynek benyújtója korábban elnyert, Szada Nagyközség Önkormányzata által nyújtott támogatással határidőben megfelelően nem számolt el, és az elszámolásra határidő-hosszabbítást nem kapott.

Érvénytelennek kell tekinteni továbbá a pályázatot, ha a Pályázati felhívásban felsorolt adatok vagy dokumentumok bármelyikét nem, *vagy hibásan, hiányosan tartalmazza* és a pályázó a hiánypótlást határidőn belül nem teljesíti*, valamint ha a benyújtott adatok és dokumentumok bármelyike valótlan adatot tartalmaz*.

**A pályázatok előzetes értékelése során egyszer van lehetőség hiánypótlásra**.

A pályázatok (2024. február 29-án 13.00 órakor történő) bontása során az értékelést végző bizottság megállapítja, hogy a pályázat formailag és tartalmilag a pályázati kiírásnak megfelel-e. Amennyiben nem, úgy a pályázót – a felhívás kézhezvételétől számított 3 napos határidő tűzésével, a hiányok tételes felsorolásával -, hiánypótlásra szólítja fel. A hiánypótlással érintett pályázat érvényes, amennyiben a pályázó a hiánypótlást határidőn belül (**2024. március 4-én 10.00 óráig**) teljes egészében teljesíti. A pályázat érvénytelen, amennyiben a pályázó a hiánypótlást teljes egészében határidőn belül nem teljesíti. A határidő jogvesztő.

**4. A pályázatok értékelési szempontjai**

A benyújtott pályázat érvényessége nem jelenti automatikusan a kért támogatási összeg elnyerését!

A pályázatokat Szada Nagyközség Önkormányzat Képviselő-testülete az alábbi értékelési szempontrendszer alapján értékeli, amely során minden képviselő a meghatározott szempontrendszer alapján pontoz.

*Értékelési szempontok:*

1. Szakmai tartalom
2. Támogatással érintett személyek száma, a tervezett programmal elérni kívánt célcsoport/ok nagysága
3. Az igényelt támogatás aránya az összköltséghez viszonyítva (költséghatékonyság, megalapozott költségvetés)
4. Közérdek, közcél

A szempontokat a képviselők 1-5 pontig terjedő skálán értékelik, úgy, hogy az 1-gyenge, 5-kitűnő. Valamennyi értékelési szempont pontszámait összegezik, majd átlagolják a résztvevő képviselők számával. A kapott értékeket emelkedő sorrendbe állítva a Képviselő-testület sávos értékelést alkalmaz, amelyhez a támogatásként kért összeg bizonyos százalékát rendelik az alábbiak szerint:

|  |  |
| --- | --- |
| Pontszám szerinti helyezés | Igényelt összeg %-a |
| 1-3. helyezett | 100 % |
| 4-6. helyezett | 80 % |
| 7-10. helyezett: | 60 % |
| 11. helyezéstől: | 50 % |

A fenti értékelési eljárás a pályázatok objektív, arányos elbírálását eredményezi.

A pályázatok önkormányzati támogatásáról és annak összegéről a Képviselő-testület saját hatáskörében, a 2024. március havi rendes, zárt testületi ülésén dönt.

A Képviselő-testület döntésével szemben jogorvoslati lehetőség nincs.

**5. Az elnyert támogatás igénybevételének feltételei**

Az a pályázó, aki az értékelés és elbírálás során támogatást nyert (a továbbiakban: Támogatott) a támogatás igénybe vétele előtt köteles a pályázat kiírójával az erről szóló döntés kézhezvételétől számított 5 napon belül a helyi önszerveződő közösségek pénzügyi támogatásának rendjéről szóló **2/2021.(I.28.) önkormányzati rendelet szerinti Támogatási Szerződést kötni.**

A határidő jogvesztő.

A támogatás folyósításának és az elszámolásnak a részletes feltételeit e Támogatási Szerződés tartalmazza.

***Kérjük a Tisztelt Pályázókat, figyelmesen olvassák el a Pályázati Felhívást és***

***ügyeljenek a pályázati adatlap és tartozékai hiánytalan kitöltésére és benyújtására!***

Szada, 2024. január 26.

 Pintér Lajos

 polgármester

Függelék: Pályázati adatlap

**PÁLYÁZATI ADATLAP**

szadai székhelyű regisztrált **egyesületek, alapítványok közbiztonság megerősítését célzó tevékenységének önkormányzati támogatását célzó pályázathoz**

**Egyesület és alapítvány esetén:**

* Pályázó neve:
* Elérhetőségi telefonszáma, e-mail címe:
* Önkormányzati regisztráció száma
* Pályázó képviselője:
* Pályázó székhelye:
* Pályázó adószáma:
* Pályázó bankszámlaszáma:
* Pályázó tevékenységi köre:
* Pályázat tárgyának rövid leírása (endezvény, program bemutatása, költségvetési tervezete):

…………………………………………………………………………………………………...

…………………………………………………………………………………………………...

…………………………………………………………………………………………………...

…………………………………………………………………………………………………...

…………………………………………………………………………………………………...

* Igényelt pályázati összeg:

Szada, 2024. ………………….

 aláírás

 bélyegző